*­Projekts*

LATVIJAS REPUBLIKAS MINISTRU KABINETS

2020. gada \_\_\_\_.\_\_\_\_\_\_\_\_\_\_\_\_\_ Noteikumi Nr. \_\_\_\_\_

Rīgā (prot. Nr. \_\_\_ \_\_\_\_.§)

Grozījumi Ministru kabineta 2010. gada 3. augusta noteikumos Nr. 720 „Noteikumi par karavīru un zemessargu paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību”

*Izdoti saskaņā ar Militārā dienesta likuma 14.1 panta otro daļu un*

*Latvijas Republikas Zemessardzes likuma 22.1 panta otro daļu*

Izdarīt Ministru kabineta 2010. gada 3. augusta noteikumos Nr. 720 „Noteikumi par karavīru un zemessargu paplašinātās pirmās palīdzības mācību kursa programmu, kārtību, kādā nodrošina apmācību paplašinātās pirmās palīdzības sniegšanā, un kārtību, kādā ārvalstīs apgūtu mācību kursu atzīst Latvijas Republikā, kā arī paplašinātās pirmās palīdzības sniegšanai paredzētā aprīkojuma, medicīnisko materiālu un medikamentu uzglabāšanas, izlietošanas, uzskaites un iznīcināšanas kārtību” (Latvijas Vēstnesis, 2010. 125. nr.; 2017. 248. nr.) šādus grozījumus:

1. Izteikt 4.4. un 4.5. apakšpunktu šādā redakcijā:

„4.4. apliecībā par individuālā kursa apgūšanu ir norādīts, ka karavīrs vai zemessargs ir beidzis paplašinātās pirmās palīdzības individuālo kursu, nokārtojis ieskaiti un, pildot dienesta pienākumus, ir tiesīgs lietot karavīra vai zemessarga individuālo medicīnisko materiālu un medikamentu komplektu (turpmāk – individuālais komplekts) (2.pielikums). Apliecība ir derīga neierobežotu termiņu, ja karavīrs vai zemessargs reizi trijos gados šo noteikumu 4.5. apakšpunktā noteiktajā kārtībā apgūst individuālajā kursā iegūto praktisko iemaņu uzturēšanas apmācību;

4.5. ne retāk kā reizi trijos gados Nacionālie bruņotie spēki organizē karavīriem vai zemessargiem individuālajā kursā iegūto praktisko iemaņu uzturēšanas apmācību vismaz 8 mācību stundu apjomā;”.

1. Izteikt 4.7. un 4.8. apakšpunktu šādā redakcijā:

„4.7. individuālā kursa pasniedzēji ir personas, kuras beigušas pirmās palīdzības pasniedzēju apmācības kursu un atbilst šādām prasībām:

4.7.1. ir ārstniecības personas (ārsti, ārsta palīgi, māsas) vai personas, kuras apguvušas glābēja kursu, vai pēc satura un apjoma līdzvērtīgu mācību kursu ārvalstīs, kas ir atzīts Latvijas Republikā šo noteikumu III nodaļā noteiktajā kārtībā;

4.7.2. ārstniecības personas (ārsti, ārsta palīgi, māsas) ir stažējušies vismaz divu individuālo kursu realizācijā pirmās palīdzības pasniedzēju vai instruktoru palīgu vadībā;

4.8. vismaz 30 procentu individuālā kursa pasniedzēju ir pirmās palīdzības pasniedzēji vai pirmās palīdzības instruktoru palīgi.”

1. Papildināt noteikumus ar 4.9., 4.10. un 4.11. apakšpunktu šādā redakcijā:

„4.9. nodarbības par medicīnisko materiālu un medikamentu pielietošanu vada vai pārrauga ārstniecības persona;

4.10. individuālā kursa pasniedzēja asistenti ir ārstniecības personas vai personas, kuras apguvušas glābēja kursu vai pēc satura un apjoma līdzvērtīgu kursu ārvalstīs, kas ir atzīts Latvijas Republikā šo noteikumu III nodaļā noteiktajā kārtībā;

4.11. vispārējas mobilizācijas gadījumā Nacionālo bruņoto spēku vienības ir tiesīgas realizēt individuālo kursu pēc saīsinātas programmas vismaz 16 stundu apjomā. Apliecībā par saīsinātā individuālā kursa apgūšanu ir norādīts, ka karavīrs vai zemessargs ir beidzis paplašinātās pirmās palīdzības saīsināto individuālo kursu, nokārtojis ieskaiti un, pildot dienesta pienākumus valsts apdraudējuma gadījumā, ir tiesīgs lietot reducētu karavīra vai zemessarga individuālo medicīnisko materiālu un medikamentu komplektu. Apliecībai tiek pievienots pielikums ar apgūtās saīsinātās programmas aprakstu un komplekta saturu, kuru karavīrs apmācīts lietot. Apliecība ir derīga divus gadus.”

1. Papildināt 5.2. apakšpunktu aiz vārda „kuri” ar vārdiem „pēdējo trīs gadu laikā”.
2. Aizstāt 5.4. apakšpunktā vārdu „reizi” ar vārdiem „ne retāk kā”.
3. Aizstāt 5.4., 5.6. un 5.7. apakšpunktā vārdu „celšanas” ar vārdu „uzturēšanas”.
4. Izteikt 5.5. apakšpunktu šādā redakcijā:

„5.5. Nacionālie bruņotie spēki ne retāk kā reizi divos gados organizē glābēja kvalifikācijas uzturēšanas apmācību, kurā karavīri vai zemessargi, kas dienesta pienākumu pildīšanai lieto glābēja komplektu paplašinātās pirmās palīdzības sniegšanai, atkārto glābēja kursa aprakstā noteiktās praktiskās iemaņas vismaz 37 mācību stundu apjomā un kārto teorētisko zināšanu un praktisko iemaņu pārbaudi;”.

1. Izteikt 5.9. apakšpunktu šādā redakcijā:

„5.9. mācību kursa pasniedzēji ir personas, kuras beigušas pirmās palīdzības pasniedzēju apmācības kursu un ieguva glābēja kvalifikāciju vai pēc satura un apjoma līdzvērtīgu kursu ārvalstīs, kas ir atzīts Latvijas Republikā šo noteikumu III nodaļā noteiktajā kārtībā, tostarp vismaz viens pirmās palīdzības pasniedzējs vai pirmās palīdzības instruktora palīgs;”.

1. Svītrot 5.9.1. un 5.9.2. apakšpunktus.
2. Svītrot 5.10. apakšpunktā vārdu „sertificētas”.
3. Papildināt noteikumus ar 5.11. apakšpunktu šādā redakcijā:

„5.11. vispārējās mobilizācijas gadījumā Nacionālo bruņoto spēku vienības ir tiesīgas realizēt glābēja kursu pēc saīsinātas programmas vismaz 80 stundu apjomā. Apliecībā par saīsinātā glābēja kursa apgūšanu ir norādīts, ka karavīrs vai zemessargs ir beidzis paplašinātās pirmās palīdzības saīsināto glābēja kursu, nokārtojis ieskaiti un, pildot dienesta pienākumus valsts apdraudējuma gadījumā, ir tiesīgs lietot reducētu glābēja aprīkojuma, medicīnisko materiālu un medikamentu komplektu. Apliecībai tiek pievienots pielikums ar apgūtās saīsinātās programmas aprakstu un komplekta saturu, kuru glābējs ir apmācīts lietot. Apliecība ir derīga divus gadus.”

1. Izteikt 6. punktu šādā redakcijā:

„6. Individuālo kursu, glābēja kursu un glābēja kvalifikācijas uzturēšanas apmācību īsteno Nacionālo bruņoto spēku vienības.”

13. Papildināt 7. punktu pēc vārda „uzturēšanu” ar vārdiem „un kvalitātes standartu izpildes kontroli”.

14. Papildināt noteikumus ar 7.1 punktu šādā redakcijā:

„7.1 Nacionālo bruņoto spēku vienības, kuras veic apmācību pirmās palīdzības sniegšanā, nodrošina apmācību iekšējās kvalitātes standartu un higiēnas prasību kontroles apraksta ieviešanu un izpildi.”

15. Izteikt 14.4. apakšpunktu šādā redakcijā:

„14.4. individuālos komplektus, izņemot tajos ietilpstošos medikamentus, Nacionālo bruņoto spēku vienības medicīnas apakšvienības atbildīgā amatpersona izsniedz karavīriem vai zemessargiem izmantošanai Nacionālo bruņoto spēku uzdevumu pildīšanas laikā, Nacionālo bruņoto spēku komandiera noteiktajā kārtībā;”.

16. Papildināt noteikumus ar 14.8. apakšpunktu šādā redakcijā:

„14.8. karavīrs vai zemessargs atbild par individuālajā komplektā esošā aprīkojuma, medicīnisko materiālu un medikamentu uzglabāšanu atbilstoši marķējumā vai lietošanas instrukcijā norādītajai informācijai, lai nodrošinātu to kvalitātes, efektivitātes un drošības saglabāšanu to derīguma termiņa laikā.”

17. Izteikt 15.6. apakšpunktu šādā redakcijā:

„15.6. glābēja komplektā ietilpstošās narkotiskās zāles Nacionālo bruņoto spēku vienības medicīnas apakšvienības atbildīgā amatpersona izsniedz glābējam, kurš pilda dienesta uzdevumus, Nacionālo bruņoto spēku komandiera noteiktajā kārtībā;”.

18. Papildināt noteikumus ar 21. punktu šādā redakcijā:

„21. Lai izpildītu Nacionālo bruņoto spēku un Zemessardzes uzdevumus, noteikumu 2. un 4. pielikumā minēto Karavīra individuālo medicīnisko materiālu un medikamentu komplekta paplašinātās pirmās palīdzības sniegšanai un glābēja aprīkojuma, medicīnisko materiālu un medikamentu komplekta paplašinātās pirmās palīdzības sniegšanai saturs var tikt mainīts (reducēts) saskaņā ar vienību uzdevumiem un riskiem. Komplektu satura maiņas kārtību apstiprina Nacionālo bruņoto spēku komandiera noteiktajā kārtībā.”

19. Izteikt noteikumu 1. pielikuma 4. punktu šādā redakcijā:

„4. Mācību kursa saturs:

|  |  |  |  |  |
| --- | --- | --- | --- | --- |
| Nr.p.k. | Nodarbības tēma | Apakštēma | Teorija (stundu skaits) | Prakse (stundu skaits) |
| 1. | Palīdzības sniegšanas taktika un lietojamie līdzekļi | 1.1. Rīcība negadījuma vietā. Glābēja drošība. Medicīnisko materiālu minimums pirmās palīdzības sniegšanai | 2 | - |
| 1.2. Palīdzības sniegšanas taktika un etapi kaujas un ārkārtas situācijās. Karavīra un zemessarga individuālais medicīnisko materiālu un medikamentu komplekts |
| 1.3. Palīdzības sniedzēja tiesības un pienākumi |
| 2. | Palīdzības sniegšana bezsamaņā esošam cietušajam | 2.1. Elpceļu caurlaidības atjaunošana: galvas atliekšana un zoda pacelšana; apakšžokļa izvirzīšana; elpceļu atbrīvošana no svešķermeņa | 1 | 3 |
| 2.2. Elpceļu caurlaidības nodrošināšana: nazofaringeālie elpvadi; stabilais sānu stāvoklis |
| 2.3. Atdzīvināšanas pasākumi. |
| 3. | Palīdzības sniegšana traumu guvušam cietušajam | 3.1. Traumu guvušu cietušo novērtēšana un palīdzības sniegšana | 3 | 12 |
| 3.2. Šoks un pretšoka pasākumi traumu guvušam cietušajam |
| 3.3. Dzīvībai bīstamas asiņošanas apturēšana. Žņauga lietošanas taktika. Spiedošs pārsējs. Brūces tamponēšana. Lokālo hemostātisko līdzekļu lietošana. Brūces ar svešķermeņiem. Brūču pārsiešana |
| 3.4. Slēgtas un vaļējas iegurņa un ekstremitāšu traumas. Traumatiska amputācija. Imobilizācija |
| 3.5. Galvas traumas. Acu traumas un svešķermeņi acīs. Palīdzība un cietušā novietošana |
| 3.6. Mugurkaula traumas. Imobilizācija un pārvietošana |
| 3.7. Slēgtas un vaļējas krūškurvja traumas. Palīdzība un cietušā novietošana |
| 3.8. Slēgtas un vaļējas vēdera traumas. Palīdzība un cietušā novietošana |
| 3.9. Autoavārija. Cietušā izvilkšana no transportlīdzekļa. Motociklista aizsargķiveres noņemšana |
| 3.10. Karavīra un zemessarga individuālā medikamentu komplekta lietošana. Atsāpināšana un brūces infekcijas profilakse kaujas traumu gadījumos |
| 3.11. Augstas enerģijas traumas |
| 4. | Apkārtējās vides faktoru izraisīti veselības traucējumi | 4.1. Karstuma izraisītie veselības traucējumi. Pārkaršana. Dehidratācija. Apdegumi | 3 | - |
| 4.2. Aukstuma izraisītie veselības traucējumi. Atdzišana. Apsaldējumi |
| 4.3. Slīkšana |
| 4.4. Dzīvnieku, čūsku un kukaiņu kodumi |
| 4.5. Ķīmisku vielu izraisīti nelaimes gadījumi |
| 4.6. Elektrotraumas |
| 4.7. Slimības |
| 5. | Cietušo sadales un evakuācijas taktika | 5.1. Liels cietušo skaits vienlaikus. Cietušo sadale pēc palīdzības sniegšanas prioritātēm | 2 | 1 |
| 5.2. Cietušo evakuācija. Medicīniskās evakuācijas pieprasījuma procedūra. Cietušā kartes aizpildīšana. Evakuācijas prioritāšu noteikšana. Cietušo pārvietošana un transportēšana |
| 6. | Ieskaite | 6.1. Teorētiskā ieskaite | 1 | 2 |
| 6.2. Praktiskā ieskaite |

Piezīmes. Klausītāju skaits grupā nedrīkst pārsniegt 12 personas. Pasniedzēju un pasniedzēju asistentu skaits uz grupu: teorētiskās nodarbības vada viens pasniedzējs, praktiskās nodarbības – vismaz divi pasniedzēji vai pasniedzējs un pasniedzēja asistents.”

20. Svītrot noteikumu 1. pielikuma 5.7. apakšpunktā un 2. pielikuma 3. punktā vārdu „medicīniskie”.

21. Svītrot noteikumu 1. pielikuma 5.16. apakšpunktu.

22. Papildināt noteikumu 2. pielikumu ar 15., 16. un 17. punktu šādā redakcijā:

„15. Folijas sega.

16. Speciālais krūšu kurvja pārsējs.

17. Ūdens noturīgs marķieris.”

23. Izteikt noteikumu 3. pielikuma 4. punktu šādā redakcijā:

„4. Mācību kursa saturs:

|  |  |  |  |  |
| --- | --- | --- | --- | --- |
| Nr.p.k. | Nodarbības tēma | Apakštēma | Teorija (stundu skaits) | Prakse (stundu skaits) |
| 1. | Palīdzības sniegšanas taktika un pielietojamie līdzekļi | 1.1. Rīcība negadījuma vietā. Glābēja drošība. Palīdzības sniegšanas taktika un etapi kaujas situācijās | 2 | 6 |
| 1.2. Glābēja aprīkojuma, medicīnisko materiālu un medikamentu komplekts. Karavīra un zemessarga individuālais medicīnisko materiālu un medikamentu komplekts |
| 1.3. Palīdzības sniedzēja tiesības un pienākumi |
| 2. | Bezsamaņā esoša cietušā dzīvībai svarīgo funkciju nodrošināšana | 2.1. Elpošanas sistēmas anatomija un fizioloģija | 4 | 14 |
| 2.2. Elpceļu caurlaidības atjaunošana: galvas atliekšana un zoda pacelšana; apakšžokļa izvirzīšana; elpceļu atbrīvošana no svešķermeņa |
| 2.3. Elpceļu caurlaidības nodrošināšana: orofaringeālie elpvadi; nazofaringeālie elpvadi; citi alternatīvie elpceļu caurlaidības nodrošināšanas paņēmieni\*. Stabilais sānu stāvoklis |
| 2.4. Atdzīvināšanas pasākumi. |
| 3. | Traumu guvuša cietušā primārā novērtēšana | 3.1. Traumu guvuša cietušā primārās novērtēšanas algoritms | 3 | 20 |
| 3.2. Augstas enerģijas traumas un to iedarbība uz cilvēka ķermeni. Šāvienu un sprādzienu izraisītas traumas |
| 4. | Palīdzības sniegšana traumu guvušam cietušajam | 4.1. Sirds–asinsrites sistēmas anatomija un fizioloģija | 12 | 38 |
| 4.2. Šoks |
| 4.3. Dzīvībai bīstamas asiņošanas apturēšana. Žņauga lietošanas taktika. Spiedošs pārsējs. Brūces tamponēšana. Lokālo hemostātisko līdzekļu lietošana |
| 4.4. Slēgtas un vaļējas krūškurvja traumas. Vaļējs pneimotorakss, tā slēgšana. Spriedzes pneimotorakss. Pleiras dobuma punkcija cietušajam ar spriedzes pneimotoraksu |
| 4.5. Galvas anatomija |
| 4.6. Galvas traumas. Acu traumas |
| 4.7. Vēdera anatomija |
| 4.8. Slēgtas un vaļējas vēdera traumas |
| 4.9. Mugurkaula un ekstremitāšu anatomija |
| 4.10. Mugurkaula traumas. Imobilizācija un pārvietošana |
| 4.11. Slēgtas un vaļējas iegurņa un ekstremitāšu traumas. Traumatiska amputācija. Imobilizācija |
| 4.12. Brūces. Brūces ar svešķermeņiem. Brūču pārsiešana |
| 4.13. Cietušā izvilkšana no transportlīdzekļa |
| 5. | Medikamentu lietošana | 5.1. Medikamentu lietošanas pamatprincipi un ievadīšanas ceļi. Drošības tehnika | 8 | 20 |
| 5.2. Intravenozo šķīdumu ievadīšana. Aprīkojums |
| 5.3. Intramuskulārās injekcijas. Aprīkojums |
| 5.4. Citi medikamentu ievadīšanas veidi\* |
| 5.5. Pretsāpju līdzekļi. Narkotiskie pretsāpju līdzekļi un to ievadīšana. Nenarkotiskie pretsāpju līdzekļi. Nesteroīdie pretiekaisuma līdzekļi. Pretinfekcijas līdzekļi. Antifibrinolītiskie līdzekļi (TXA) Perorālo medikamentu komplekta lietošana. Atropīna ievadīšana saindēšanās gadījumos ar neiroparalītiskām vielām |
| 6. | Apkārtējās vides faktoru izraisīti veselības traucējumi | 6.1. Karstuma izraisītie veselības traucējumi. Pārkaršana. Dehidratācija. Apdegumi | 5 | - |
| 6.2. Aukstuma izraisītie veselības traucējumi. Atdzišana. Apsaldējumi |
| 6.3. Dzīvnieku, čūsku un kukaiņu kodumi |
| 6.4. Augstkalnu slimība |
| 6.5. Ķīmisku vielu izraisīti nelaimes gadījumi |
| 6.6. Akūtas saslimšanas. Infekciju slimību ierobežošanas pamati. Higiēnas ievērošanas pamatprincipi |
| 7. | Cietušo sadales un evakuācijas taktika | 7.1. Liels cietušo skaits vienlaikus. Rīcība negadījuma vietā un palīdzības sniegšanas organizācija. Cietušo sadale pēc palīdzības sniegšanas prioritātēm | 3 | 14 |
| 7.2. Cietušo evakuācija. Medicīniskās evakuācijas pieprasījuma procedūra. Cietušā kartes aizpildīšana. Evakuācijas prioritāšu noteikšana. Cietušo pārvietošana un transportēšana. Aprīkojums cietušo pārvietošanai un transports |
| 7.3. Palīdzības sniegšanas taktika transportēšanas un evakuācijas laikā |
| 8. | Stresa reakcijas un psiholoģiskā palīdzība | 8.1. Stresa reakcijas fāzes. Psiholoģiskās palīdzības pamatprincipi | 3 | - |
| 8.2. Nāve |
| 9. | Noslēguma pārbaudījumi | 9.1. Teorētiskā ieskaite | 2 | 6 |
| 9.2. Praktiskā ieskaite |

\* Atbilstoši aktuālajām kaujā cietušo aprūpes vadlīnijām

Piezīme. Klausītāju skaits grupā nedrīkst pārsniegt 12 personas. Pasniedzēju skaits uz grupu: teorētiskajās nodarbībās – viens pasniedzējs, praktiskajās nodarbībās – trīs pasniedzēji. Atbilstoši aktuālajām kaujā cietušo aprūpes vadlīnijām un vienību specifikai, pieļaujamas mācību kursa īstenotāja veiktas izmaiņas mācību kursa saturā, nepārsniedzot 5% no kopējā kursa apjoma un nesamazinot praktisko nodarbību skaitu.”

24. Izteikt noteikumu 3. pielikuma 5.24. apakšpunktu šādā redakcijā:

„5.24. alternatīvie elpceļu caurlaidības nodrošināšanas līdzekļi”

25. Papildināt noteikumu 3. pielikumu ar 5.73. apakšpunktu šādā redakcijā:

„5.73. medicīniskais aprīkojums un manekeni parenterālas medikamentu ievadīšanas iemaņu apmācībai.”

26. Izteikt noteikumu 4. pielikuma 7. punktu šādā redakcijā:

„7. Alternatīvie elpceļu caurlaidības nodrošināšanas līdzekļi.”

27. Papildināt noteikumu 4. pielikumu ar 43. un 44. punktu šādā redakcijā:

„43. Alternatīvie medikamantu ievadīšanas līdzekļi.

44. Marķēts plastikāta maiss bīstamo atkritumu savākšanai.”

Ministru prezidents A. K. Kariņš

Aizsardzības ministrs Dr. Artis Pabriks

Kleina 67335158

biruta.kleina@mod.gov.lv

Elksne 67335919

kristina.elksne@mil.lv